Hou Hanshu 88 - 21. fejezet


Shule tartomány (21. fejezet)

Shule tartománya 2.080 km-re van a Segédtiszti hivatalnok székhelyétől és 4.280 km-re Luoyang-tól. 21.000 háztartást birtokol és több mint 30.000 férfi képes hadba vonulni.

A tizenhatodik yongping évben [i.sz. 73] Ming császár uralkodása alatt, Qiuci uralkodója, Jian megtámadta és megölte Cheng-et, Shule uralkodóját. Ezt követően kinevezte Qiuci nyugati felének hercegét Dou Ti-t Shule uralkodójának.

Télen a Han-ok Ban Chao Területi parancsnokot küldték oda, aki letartóztatta Dou Ti-t és felakasztotta őt. Zhong-ot nevezte ki Shule uralkodójának, Cheng bátyjának fiát. Thong később fellázadt. Ban Chao megtámadta és leverte őt. Mindezek le vannak írva Ban Chao életrajzában.

A yuanchu időszak alatt [i.sz. 114-120] An császár uralkodása alatt, An Guo Shule uralkodója több bűncselekmény miatt száműzte anyai nagybátyját Chen Pan-t a Yuezhi-khez. Yuezhi királya nagyon megkedvelte őt. Később An Guo fiú utód nélkül halt meg. Az anyja vette át az tartomány kormányzását. Egyetértett a tartomány lakosaival, akik Yi Fu-t ültették Shule tartomány trónjára, aki Chen Pan öccsének volt a fia, ugyanattól az anyától született, mint maga Chen Pan. Chen Pan halotta mindezt, és Yuezhi uralkodója elé járult, azt mondta:

„An Guo fiúgyermek nélkül halt meg. Az anyja családjának férfiai fiatalok és gyengék. Én Fi Yu apai nagybátyja vagyok. Én vagyok az, akit uralkodónak kell megtenni.”

Yuezhi-k katonákat küldtek, hogy visszavigyék őt Shule-ba. Az emberek korábban tisztelték és kedvelték Chen Pan-t. Viszont rettegtek a Yuezhi-ktől. Azonnal visszavették a pecsétet és a címet Yi Fu-tól és Chen Pan-hoz mentek és megtették őt uralkodónak. Yi Fu Pangao hercege címet kapott.
  
Később mivel Suoche ellenállást folytatott (Khotán ellen), ezért betelepültek Shule tartomány alá. Shule ezért igen megerősödött és ellenségessé vált Qiuci és Yutian tartományokkal szemben, még meg is támadta őket.

A második yongjian évben [i.sz. 127] Shun császár uralkodása alatt, Chen Pan egy követet küldött, hogy felajánlja tiszteletteljes ajándékát. A császár a Han-ok Hatalmas Főparancsnoki címét adományozta neki. Chen Xun-t, a bátyjának fiát kinevezte a tartomány Ideiglenes Parancsnokának.

Az ötödik évben [i.sz. 130] Chen Pan elküldte a fiát a császár szolgálatába és Dayuan és Suoche birodalmak követei mellett ajándékot küldött és adományokat. A második yangjia évben [i.sz. 133] Chen Pan ismét felajánlott egy oroszlánt és zebukat.

Később Ling császár uralkodása alatt az első jianning évben [i.sz. 168] He De, Chen Pan fiatalabb apai nagybátyja egy vadászat alkalmával meglőtte Chen Pan-t Shule uralkodóját és a Han-ok Főparancsnokát. He De kinevezte magát uralkodónak.

A harmadik évben [i.sz. 170] Meng Tuo – Liangzhou területi felügyelője – elküldte Ren She alkalmazottját, hogy parancsoljon 500 katonát Dunhuang-ból, Cao Kuan Katonai Felügyelővel és a Nyugati régió Segédtiszti hivatalnokával Zhang Yen-nel, valamint Yanqi hadseregével és Qiuci, a Közeli és a Távoli Jushi törzsekkel együtt majd 30.000 katonával szövetkezve, hogy megtámadják Shule-t. Megtámadták Zhengzhong városát, de mivel több, mint 40 napon át nem tudták elfoglalni visszavonultak. Ezt követően Shule uralkodóját mindaddig folyamatosan üldözték, amíg a császári kormányzó tanács nem tudta megöletni őt.

Északkeletre Weitou-n, Wensu, Gumo és Qiuci tartományokon át Yanqi-ba érünk.

Hivatkozások

Források
Történelmi szövegek gyűjteménye Silk Road Seattle
A kínai történelem időszakai Nien hao (年號) - Wikipédia - Uralkodói érák
Eredeti kínai szöveg Hou Hanshu (后汉书) - 88 (八十八)

Történelem